ওজন কমানোর টিপস: ওজন কমাতে জলেই ভরসা জাপানিদের, আর আপনার?
EiSamay.Com | Updated: May 20, 2019, 04:07PM IST
ওয়াটার থেরাপি
সকালে উঠেই আগে ৪-৫ গ্লাস জল খান। এর ফলে শরীর থেকে ক্ষতিকর টক্সিন বেরিয়ে যাবে।
এরপর ব্রাশ করে মুখ ধুয়ে আধঘণ্টা থেকে ৪৫ মিনিট পর্যন্ত কিছুই খাবেন না বা পান করবেন না।
এই সময় জীবন যাপন ডেস্ক: ওজন কমাতে খাওয়া-দাওয়া সব ছেড়ে দিয়েছেন? নাকি সকাল-সন্ধে জিমে ছুটছেন? এত কষ্ট না করে জাপানিদের ওপর ভরসা রাখুন। দেখবেন অতিরিক্ত মেজ ঝরিয়ে ঝরঝরে চেহারা সহজেই আপনার হাতের নাগালে।
ওজন কমাতে অনেক কিছুই তো চেষ্টা করলেন! এবার একবার জাপানি ওয়াটার থেরাপি করে দেখুন। আমাদের এখানেও ডাক্তাররা শরীর ভালো রাখতে দিনে ৮-১০ গ্লাস জল খেতে বলেন। তবে জল খেয়েও ওজন কমানোর প্রক্রিয়া খুব একটা প্রচলিত নয়। সকালে খালি পেটে গরম জলে মধু ও লেবুর রস খেয়ে অনেকে অবশ্য ওজন কমানোর চেষ্টা করেন। তবে এই প্রক্রিয়ায় সত্যিই কতটা কাজ হয়, তা নিয়ে প্রশ্ন আছে।
জাপানি মতে ঠিক সময়ে ঠিক পরিমাণ জল খেলে শরীরের মেটাবলিজম রেট বেড়ে যায়। ফলে বেশি ক্যালোরি ঝরিয়ে সহজেই অতিরিক্ত ওজন কমাতে পারবেন। জেনে নিন ওয়াটার থেরাপির পাঁচটি সহজ পদ্ধতি।
* সকালে উঠেই আগে ৪-৫ গ্লাস জল খান। এর ফলে শরীর থেকে ক্ষতিকর টক্সিন বেরিয়ে যাবে। খালি পেটে ঠান্ডা জল নয়, হালকা গরম খাওয়াই ভালো।
* এরপর ব্রাশ করে মুখ ধুয়ে আধঘণ্টা থেকে ৪৫ মিনিট পর্যন্ত কিছুই খাবেন না বা পান করবেন না। খুব প্রয়োজন হলে একটু জল খেতে পারেন।
* খাবার খাওয়ার ২ ঘণ্টা পর পর্যন্ত জল খাওয়া একেবারেই চলবে না।
* যাদের শরীর ভালো নয়, তাঁরা সকালে উঠে এক গ্লাস জল দিয়ে শুরু করুন। ধীরে ধীরে জল খাওয়ার পরিমাণ বাড়াবেন।
* দাঁড়ানো অবস্থায় কিছু খাবেন না বা পান করবেন না।
এই ওয়াটার থেরাপি মেনে চললে কয়েক সপ্তাহের মধ্যে শরীরে পরিবর্তন টের পাবেন। আপনার হজম ক্ষমতা অনেকটাই বেড়ে যাবে। এর ফলে আপনি অতিরিক্ত ওজন কমাতে পারবেন।
Web Title weight loss try this japanese water therapy to lose weight
আরও পড়ুন:ওয়াটার থেরাপি|ওজন কমানোর টিপস|ওজন কমানো|weight loss|water therapy|health tips